CELEX: 32017R1530
Language: sl
Date: 2017-09-07 00:00:00
Title: Izvedbena uredba Komisije (EU) 2017/1530 z dne 7. septembra 2017 o spremembi Izvedbene uredbe (EU) št. 540/2011 glede podaljšanja obdobja odobritve aktivne snovi kvizalofop-P-tefuril (Besedilo velja za EGP. )

8.9.2017   
            
            
               SL
            
            
               Uradni list Evropske unije
            
            
               L 232/4
            
         IZVEDBENA UREDBA KOMISIJE (EU) 2017/1530
   z dne 7. septembra 2017
   o spremembi Izvedbene uredbe (EU) št. 540/2011 glede podaljšanja obdobja odobritve aktivne snovi kvizalofop-P-tefuril
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 Uredbe,
   ob upoštevanju naslednjega:
   
               (1)
            
            
               Del A Priloge k Izvedbeni uredbi Komisije (EU) št. 540/2011 (2) določa aktivne snovi, ki se štejejo za odobrene v skladu z Uredbo (ES) št. 1107/2009.
            
         
               (2)
            
            
               Ob upoštevanju časa in virov, ki so potrebni za dokončanje ocene zahtevkov za obnovitev odobritev velikega števila aktivnih snovi, ki jim bo odobritev prenehala veljati med letoma 2019 in 2021, je bil z Izvedbenim sklepom Komisije C(2016) 6104 (3) oblikovan delovni program, ki združuje podobne aktivne snovi in določa prednostne naloge na podlagi skrbi za varovanje zdravja ljudi in živali ali okolja, kot je določeno v členu 18 Uredbe (ES) št. 1107/2009.
            
         
               (3)
            
            
               Odobritve aktivnih snovi propakvizafop, kvizalofop-P-etil in kvizalofop-P-tefuril naj bi prvotno prenehale veljati med letoma 2019 in 2021. Glede na to, da so te tri snovi estri kvizalofopa, imajo podobne lastnosti. Ob upoštevanju Izvedbenega sklepa C(2016) 6104, nevarnih lastnosti kvizalofop-P-tefurila (4) in dejstva, da so si tri snovi zelo podobne, jih je primerno združiti zaradi časovne uskladitve njihovega ocenjevanja in postopka strokovnega pregleda Evropske agencije za varnost hrane. Zato bi morala biti dokumentacija za tri snovi predložena zadevni državi članici poročevalki v istem časovnem okviru.
            
         
               (4)
            
            
               Odobritvi propakvizafopa in kvizalofop-P-etila bosta prenehali veljati 30. novembra 2021. Da bi se ocenjevanje snovi kvizalofop-P-tefuril časovno uskladilo z ocenjevanjem dveh drugih snovi, bi bilo treba obdobje odobritve snovi kvizalofop-P-tefuril podaljšati.
            
         
               (5)
            
            
               Zahtevek za obnovitev odobritve kvizalofop-P-tefurila je bil predložen v skladu z Izvedbeno uredbo Komisije (EU) št. 844/2012 (5).
            
         
               (6)
            
            
               Glede na cilj prvega odstavka člena 17 Uredbe (ES) št. 1107/2009 za primere, ko dopolnilna dokumentacija v skladu z Izvedbeno uredbo (EU) št. 844/2012 ni bila predložena najpozneje 30 mesecev pred datumom poteka veljavnosti iz člena 1 te uredbe, bo Komisija določila isti datum veljavnosti kot pred to uredbo ali prvi možni datum po tem.
            
         
               (7)
            
            
               Glede na cilj prvega odstavka člena 17 Uredbe (ES) št. 1107/2009 v zvezi s primeri, v katerih Komisija sprejme uredbo, ki določa, da se odobritev aktivne snovi iz te uredbe ne obnovi, ker merila za odobritev niso izpolnjena, Komisija določi isti datum veljavnosti kot pred to uredbo ali datum začetka veljavnosti Uredbe, ki določa, da se odobritev aktivne snovi ne obnovi, odvisno od tega, kateri datum je poznejši. V zvezi s primeri, v katerih Komisija sprejme uredbo o obnovitvi odobritve aktivne snovi iz te uredbe, bo Komisija poskusila določiti, kot je ustrezno v danih okoliščinah, najzgodnejši možni datum začetka uporabe.
            
         
               (8)
            
            
               Izvedbeno uredbo (EU) št. 540/2011 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   V šestem stolpcu, „Veljavnost registracije“, vnosa 279 v delu A Priloge k Izvedbeni Uredbi (EU) št. 540/2011 se datum „30. november 2019“ nadomesti z datumom „30. november 2021“.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. septembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  UL L 153, 11.6.2011, str. 1.
   
      (3)  Izvedbeni sklep Komisije z dne 28. septembra 2016 o oblikovanju delovnega programa za oceno zahtevkov za obnovitev odobritev aktivnih snovi, ki jim bo odobritev potekla v letih 2019, 2020 in 2021, v skladu z Uredbo (ES) št. 1107/2009 Evropskega parlamenta in Sveta (UL C 357, 29.9.2016, str. 9).
   
      (4)  Mnenje Odbora za oceno tveganja Evropske agencije za kemikalije (RAC), ki predlaga usklajeno razvrščanje in označevanje kvizalofop-P-tefurila na ravni EU. Sprejeto 3. junija 2016.
   
      (5)  Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).